Kendelse afsagt af Rettens præsident den 23. november 2017 –

Nexans France og Nexans mod Kommissionen

(Sag T-423/17 R)

»Særlige rettergangsformer – konkurrence – elektriske kabler – afslag på begæring om fortrolig behandling af visse oplysninger i en afgørelse om konstatering af en overtrædelse af artikel 101 TEUF – begæring om foreløbige forholdsregler – ingen uopsættelighed«

1. Særlige rettergangsformer–udsættelse af gennemførelse–foreløbige forholdsregler–betingelser–fumus boni juris–uopsættelighed–alvorlig og uoprettelig skade–kumulativ karakter–afvejning af samtlige interesser i sagen–rækkefølge for undersøgelse og metode til efterprøvelse–skønsbeføjelse for dommeren i sager om foreløbige forholdsregler (Art. 278 TEUF og 279 TEUF; Rettens procesreglement, art. 156, stk. 4) (jf. præmis 18-21)

2. Særlige rettergangsformer–udsættelse af gennemførelse–foreløbige forholdsregler–betingelser–uopsættelighed–alvorlig og uoprettelig skade–bevisbyrde–rent hypotetisk skade, der bygger på fremtidige og usikre begivenheders indtræden–utilstrækkelig karakter til at begrunde uopsættelighed (Art. 278 TEUF og 279 TEUF) (jf. præmis 24 og 25)

3. Særlige rettergangsformer–udsættelse af gennemførelse–foreløbige forholdsregler–betingelser–uopsættelighed–alvorlig og uoprettelig skade–bevisbyrde–økonomisk tab–pligt til at fremlægge konkrete og præcise oplysninger, der underbygges af detaljerede dokumenter–situation, der kan bringe det sagsøgende selskabs eksistens i fare (Art. 278 TEUF og 279 TEUF; Rettens procesreglement, art. 156, stk. 4) (jf. præmis 27-30)

4. Særlige rettergangsformer–formkrav–fremsættelse af begæringer–kort fremstilling af søgsmålsgrundene–ingen fremstilling af retlige søgsmålsgrunde i stævningen og i de skriftlige indlæg–generel henvisning til andre skriftlige indlæg–afvisning (Art. 278 TEUF og 279 TEUF; Rettens procesreglement, art. 156, stk. 4 og 5) (jf. præmis 31)

5. Særlige rettergangsformer–udsættelse af gennemførelse–foreløbige forholdsregler–betingelser–alvorlig og uoprettelig skade–skade forårsaget af offentliggørelsen af oplysninger under en konkurrenceretlig procedure–overtrædelsen af konkurrencereglerne er afgørende årsag til skaden og ikke udbredelsen af oplysninger, der kan tjene som bevis i et erstatningssøgsmål mod den ansvarlige for overtrædelsen (Art. 101, stk. 1, TEUF, art. 278 TEUF og 279 TEUF) (jf. præmis 50, 51, 56, 58 og 64)

6. Særlige rettergangsformer–udsættelse af gennemførelse–foreløbige forholdsregler–betingelser–alvorlig og uoprettelig skade–risiko for krænkelse af grundlæggende rettigheder–risiko, der ikke i sig selv udgør en alvorlig skade (Art. 278 TEUF og 279 TEUF; Den Europæiske Unions charter om grundlæggende rettigheder, art. 4 og 47) (jf. præmis 79 og 80)

Angående

Påstand i henhold til artikel 278 TEUF og 279 TEUF om for det første udsættelse af fuldbyrdelse af Kommissionens afgørelse C(2017) 3051 final af 2. maj 2017 vedrørende en begæring om fortrolig behandling (sag COMP/AT.39610 – elektriske kabler), for så vidt som denne begæring blev afvist for så vidt angår de oplysninger, der fulgte af en beslaglæggelse hos sagsøgerne og en anden erhvervsdrivende, og for det andet om, at Kommissionen tilpligtes at undlade at offentliggøre en version af sin afgørelse C(2014) 2139 final af 2. april 2014 (sag COMP/AT.39610 – Elektriske kabler), som indeholder disse oplysninger.

Konklusion

1) Begæringen om foreløbige forholdsregler tages ikke til følge.

2) Kendelsen af 12. juli 2017, Nexans France og Nexans mod Kommissionen (sag T-423/17 R), ophæves.